UGOVOR O DELU
Zaključen dana ____.____.________ godine u mestu __________________________, između:
1. __________________________, sa sedištem na adresi __________________________, matični broj __________________________, PIB __________________________ (u daljem tekstu: Naručilac), i
2. __________________________, JMBG __________________________, sa prebivalištem na adresi __________________________, broj lične karte __________________________ (u daljem tekstu: Izvođač).
Član 1.
Izvođač se obavezuje da za Naručioca izradi sledeće delo:
________________________________________________________________ ________________________________________________________________ ________________________________________________________________.
Ugovorne strane potvrđuju da poslovi iz ovog ugovora nisu iz delatnosti Naručioca.
Član 2.
Izvođač predaje izrađeno delo Naručiocu najkasnije do ____.____.________ godine.
Izvođač delo izrađuje samostalno, sopstvenim znanjem i sredstvima, u vreme koje sam organizuje. Ovim ugovorom ne zasniva se radni odnos.
Član 3.
Izvođač je dužan da delo izradi savesno, prema pravilima struke i dogovoru sa Naručiocem, i da Naručioca blagovremeno obavesti o okolnostima koje mogu uticati na rok ili kvalitet.
Naručilac je dužan da Izvođaču stavi na raspolaganje podatke i materijal potrebne za izradu dela, da delo pregleda prilikom predaje i da eventualne nedostatke prijavi bez odlaganja.
Član 4.
Za izrađeno delo Naručilac plaća Izvođaču naknadu u bruto iznosu od ______________ dinara (slovima: ________________________________________).
Naknada se isplaćuje u roku od 8 dana od predaje dela, na tekući račun Izvođača.
Naručilac kao isplatilac obračunava i plaća porez i doprinose na naknadu, u skladu sa zakonom.
Član 5.
Izrađeno delo i sva imovinska prava na njemu prelaze na Naručioca danom isplate ugovorene naknade.
Član 6.
Ako Izvođač ne izradi delo u roku ili ga izradi suprotno ugovoru, Naručilac može ostaviti primeren naknadni rok, a ako ni tada delo ne bude izrađeno, raskinuti ugovor uz pravo na naknadu štete.
Član 7.
Za sve što nije uređeno ovim ugovorom primenjuju se odredbe Zakona o obligacionim odnosima. Ugovorne strane će eventualne sporove rešavati sporazumno, a ukoliko to nije moguće, ugovaraju nadležnost stvarno nadležnog suda prema mestu zaključenja ugovora.
Član 8.
Ovaj ugovor je sačinjen u 2 (dva) istovetna primerka, od kojih svaka ugovorna strana zadržava po jedan.

